# ﷽

# استخارہ خود کیجئے:

# استخارہ کا مطلب ہے اللہ تعالیٰ سے مشورہ کرنا،اپنے کام کے بارہ میں کہ میرا یہ کام کرنا بہتر ہو گا یا نہیں؟

# استخارہ صرف اس عمل کا نام ہے جو انسان اللہ سے مشورہ کرتا ہے۔استخارہ کرنے کے بعد یا توانسان کو کوئی اشارہ مل جاتا ہےیا جو کام اس کے لئے بہتر ہو گا اللہ اس کا م کی طرف رہنمائی فرما دیتا ہے۔

# اس کے علاوہ کسی کو چیک کرنے کیلئے یا حساب کرنے کا نام استخارہ نہیں ہے۔وہ ہم نے اوپر(خود کو چیک کرے آپ پر جادوو جنات کا مسئلہ ہےیا نہیں) کا مکمل طریقہ بتادیاہے اس لئے استخارہ کرنے سے پہلے استخارہ کا مطلب سمجھنا ضروری ہے

# استخارہ کا طریقہ:

# سیدنا جابر رضی اللہ عنہ کہتے ہیں کہ رسول اللہ صلی اللہ علیہ وسلم ہمیں تمام کاموں میں استخارہ کی تعلیم اس طرح دیا کرتے تھے، جس طرح قرآن مجید کی سورت سکھلایا کرتے تھے، آپ صلی اللہ علیہ وسلم فرماتے ہیں: تم میں سے اگر کوئی شخص کسی کام کا ارادہ کرے تو وہ(فرض کے علاوہ)دورکعت نماز ادا کرے اور پھر یہ کہے:

# اللَّهُمَّ إِنِّي أَسْتَخِيرُكَ بِعِلْمِكَ، وَأَسْتَقْدِرُكَ بِقُدْرَتِكَ، وَأَسْأَلُكَ مِنْ فَضْلِكَ العَظِيمِ، فَإِنَّكَ تَقْدِرُ وَلاَ أَقْدِرُ، وَتَعْلَمُ وَلاَ أَعْلَمُ، وَأَنْتَ عَلَّامُ الغُيُوبِ، اللَّهُمَّ إِنْ كُنْتَ تَعْلَمُ أَنَّ هَذَا الأَمْرَ خَيْرٌ لِي فِي دِينِي وَمَعَاشِي وَعَاقِبَةِ أَمْرِي فَاقْدُرْهُ لِي، وَيَسِّرْهُ لِي، ثُمَّ بَارِكْ لِي فِيهِ وَإِنْ كُنْتَ تَعْلَمُ أَنَّ هَذَا الأَمْرَ شَرٌّ لِي فِي دِينِي وَمَعَاشِي وَعَاقِبَةِ أَمْرِي فَاصْرِفْهُ عَنِّي وَاصْرِفْنِي عَنْهُ، وَاقْدُرْ لِي الخَيْرَ حَيْثُ كَانَ، ثُمَّ أرْضِنِي بِه

# اے اللہ! بے شک میں تجھ سے تیرے علم کے ذریعے خیر طلب کرتا ہوں، اور تیری قدرت کے ذریعے طاقت مانگتا ہوں، اور میں تیرے عظیم فضل کا سوال کرتا ہوں، کیونکہ تو قدرت رکھتا ہے اور میں قدرت نہیں رکھتا، اور تو جانتا ہے اور میں نہیں جانتا۔ اور تو غیب کے امور جاننے والا ہے، اے اللہ! اگر تو جانتا ہے کہ یہ کام(کام کا نام لے)میرے لئے میرے دین میں میری معاش ، اور میری آخرت کے انجام کے لئے بہتر ہے تو اسے میرے مقدر میں کردے، اور اسے میرے لئےآسان کردے، پھر میرے لئے اس میں برکت ڈال۔ اور اگر تو جانتا ہے کہ یہ کام (کام کانام لے)میرے لئے میرے دین میں، میری معاش اور میری آخرت کے انجام کے لئے برا ہے تو اسے مجھ سے ہٹا دے اور مجھے اس سے ہٹادے اور میرے لئے بھلائی کردے جہاں کہیں بھی ہوپھر مجھے اس پر راضی کردے۔

# (صحیح بخاری:6382

# استخارہ کرنےوالاسب سے پہلے دو رکعت نماز پڑھے پھر دعائے استخارہ پڑھے ، پھر (ھٰذا الامر)کی جگہ اپنا کام بولے ،تو پھر مکمل استخارہ کی دعا پڑھے۔ 3 مرتبہ

# پھر ہاتھ اٹھا کر دعا کرے اپنی حاجت اللہ کے سامنے رکھے۔

# یہ عمل مسلسل 7 دن تک کرے ،اس کے بعد اپنا کا م کرے۔اگر کام بہتر ہوگا تو اللہ تعالیٰ وہ کام آسان کر دے گا اور اگر وہ کام آپ کے لئے بہتر نہیں تو اللہ اس کام میں کوئی رکاوٹ ڈال دے گا۔اور آپ کی بہتر کام کی طرف رہنمائی کر دی جائے گی۔

# اس مسئلہ میں مکمل رہنمائی لینے کیلئے ہمارے یوٹیوب چینل قرآن سے روحانی علاج کو کھول کر اس لنک میں ویڈیو دیکھیں۔

# https://youtu.be/-zcaxVK-J7o