# نظر بد کا علاج

# علامات:

# (1)رنگت کا بدل جانا

# (2) اچانک کسی کام کا اُلٹا ہو جانا

# (3) چہر ے پر سیاہ یا سرخ دبے پڑھ جانا

# (4) خواب میں خود کو گرتے دیکھنا

# علامات اور علاج کی تفصیل ہمارے یوٹیوب چینل قرآن سےروحانی علاج کے اس لنک کی ویڈیو میں دی گئی ہے وہ دیکھیں

# https://youtu.be/A7WTnigAB1o

# نظربد کا علاج اس ویڈیو لنک میں بھی موجود ہے

# https://youtu.be/A9lNdFBWHwI

# پہلا طریقہ علاج:

# اگر پتا چل جائے کہ نظر کس کی لگی ہے تو اس کے غسل کا پانی لیا جائے اوراس سے غسل کے پانی سے وہ غسل کرے جس کو نظر لگی ہے ۔یہ کام کرنے سے ان شاءاللہ نظر بد کا اثر ختم ہو جائے گا جیسا کہ درجہ ذیل حدیث میں ہے

# نبی اکرم ﷺ فرماتے ہیں:

# لَوْ كَانَ شَيْءٌ سَابَقَ القَدَرَ لَسَبَقَتْهُ العَيْنُ، وَإِذَا اسْتُغْسِلْتُمْ فَاغْسِلُوا.

# ” اگر کوئی چیز تقدیر پر سبقت(پہل) کر سکتی تو اس پر نظر بد ضرور سبقت کرتی۔ اور جب لوگ تم سے غسل کرائیں تو تم غسل کر لو۔

# (جامع ترمذی:2062)

# ایک دوسری روایت میں ہے

# عامر بن ربیعہ رضی اللہ عنہ سہل بن حنیف رضی اللہ عنہ کے پاس سے گزرے، جب کہ وہ غسل کر رہے تھے اتفاق سے انہوں نے سہل بن حنیف رضی اللہ عنہ کو دیکھ کر بے ساختہ کہا کہ: میں نے آج تک کسی کنواری دو شیزہ کی بھی اس طرح کی جلد نہیں دیکھی۔یہ کہنا تھا کہ سہل بے ہوش ہو کر زمین پر گر پڑے۔ انہیں رسول اللہ صلی اللہ علیہ وسلم کی خدمت میں لے جایا گیا اور عرض کیا گیا: سہل بے ہوش ہو کر گر گئے ہیں۔ آپ نے فرمایا: تم ان کے بارے میں کس کو مورد الزام ٹھہراتے ہو؟ صحابہ کرام رضی اللہ عنہم نے عرض کیا: عامر بن ربیعہ کو۔ نبی اکرم صلی اللہ علیہ وسلم نے فرمایا:

# «عَلَامَ يَقْتُلُ أَحَدُكُمْ أَخَاهُ، إِذَا رَأَى أَحَدُكُمْ مِنْ أَخِيهِ مَا يُعْجِبُهُ، فَلْيَدْعُ لَهُ بِالْبَرَكَةِ»

# سنن ابن ماجہ:3509)

# ”تم میں سے کوئی اپنے بھائی کو قتل کرنے کے درپے کیوں ہے؟ تم میں سے کوئی جب اپنے بھائی کی کوئی خوش کن بات دیکھے تو اس کے لیے برکت کی دعا کرے۔

# پھر آپ صل اللہ علیہ وسلم نے پانی منگوایا اور عامر رضی اللہ عنہ کو حکم دیا کہ وہ وضو کریں، تو انہوں نے اپنے چہرے اور دونوں ہاتھوں کو کہنیوں تک دھویا، دونوں گھٹنوں اور ازار کے اندر کے حصے کو دھویا اور پھر آپ نے حکم دیا کہ وہ پانی نظر لگے ہوئے شخص پر بہا دیں۔“

# دوسرا طریقہ علاج:

# (1) سورۃ الفاتحہ 7 مرتبہ

# (2)سورۃ البقرہ کی آخری 2 آیات 7 مرتبہ

# (3)سورۃ المؤمنون کی آخری 4 آیات

# (4) مندرجہ ذیل میں لکھی گئی دعا 7 مرتبہ

# «أَعِيْذُکَمَا بِکَلِمَاتِ اللّٰهِ التَّامَّةِ مِنْ کُلِّ شَيْطَانٍ وَّهَامَّةٍ وَمِنْ کُلِّ عَيْنٍ لَامَّةٍ»

# صحیح بخاری:3371)

# (5) آخری 3 قل

# یہ پڑھائی پانی اور تیل پر دم کریں پانی کو پیا جائے اور تیل جسم پر لگا کر نہا لیں۔

# نظر بد سے حفاظت:

# سیدنا عبداللہ بن عباس رضی اللہ عنہ بیان کرتے ہیں کہ نبی کریم صلی اللہ علیہ وسلم حسن و حسین رضی اللہ عنہا کے لئے پناہ طلب کیا کرتے تھے اور فرماتے تھے کہ تمہارے بزرگ دادا ( ابراہیم علیہ السلام ) بھی ان کلمات کے ذریعہ اللہ کی پناہ اسماعیل اوراسحاق علیہا السلام کے لئے مانگا کرتے تھے

# أَعُوذُ بِكَلِمَاتِ اللَّهِ التَّامَّةِ، مِنْ كُلِّ شَيْطَانٍ وَهَامَّةٍ، وَمِنْ كُلِّ عَيْنٍ لاَمَّةٍ

# میں پناہ مانگتا ہوں اللہ کے پورے پورے کلمات کے ذریعہ ہر ایک شیطان سے اور ہر زہریلے جانور سے اور ہرنقصان پہنچانے والی نظر بد سے ۔

# (صحیح بخاری: 3371)

# سیدہ عائشہ رضی اللہ عنہا کہتی ہیں کہ رسول اللہ صلی اللہ علیہ وسلم نے مجھے حکم دیا کہ نظر بد لگ جانے پر معوذتین سے دم کرلیا جائے ۔

# (صحیح بخاری:5738)

# عبداللہ بن عباس رضی اللہ عنہ نے نبی کریم صلی اللہ علیہ وسلم سے روایت کی کہ آ پ نے فرمایا:نظر حق(ثابت شدہ بات) ہے ،اگر کوئی ایسی چیز ہوتی جو تقدیر پر سبقت لے جاسکتی تو نظرسبقت ہے جاتی۔اور جب(نظر بد کے علاج کےلیے) تم سے غسل کرنے کے لئے کہا جائے تو غسل کرلو۔

# صحیح مسلم:5702

# سیدہ عائشہ رضی اللہ تعالیٰ عنہا سے روایت کی ،کہا: رسول اللہ صلی اللہ علیہ وسلم مجھے حکم دیتے تھے کہ وہ نظر بد سے دم کرالوں ۔

# (صحیح مسلم:5722)

# ابوسعیدخدری رضی اللہ عنہ کہتے ہیں: رسول اللہ صلی اللہ علیہ وسلم جنوں اورانسان کی نظربدسے پناہ مانگاکرتے تھے ، یہاں تک کہ معوذتین (سورۃ الفلق اورسورۃ الناس)نازل ہوئیں ، جب یہ سورتیں اترگئیں تو آ پ نے ان دونوں کو لے لیا اور ان کے علاوہ کو چھوڑدیا

# (جامع ترمذی:2058)

# سیدنا ابوہریرہ رضی اللہ عنہ کہتے ہیں کہ رسول اللہ صلی اللہ علیہ وسلم نے فرمایا ” نظر لگ جانا حق ہے

# ( سنن ابی داؤد:3879)